**Ministru kabineta rīkojuma projekta “Grozījumi Ministru kabineta 2014.gada 25.oktobra rīkojumā Nr.608 “Par humānās palīdzības sniegšanu Ukrainai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2014.gada 25.oktobra rīkojumā Nr.608 “Par humānās palīdzības sniegšanu Ukrainai”” (turpmāk – rīkojuma projekts) sagatavots, lai nodrošinātu finansējuma plānošanu humānās palīdzības sniegšanā izlietoto valsts materiālo rezervju atjaunošanai, ievērojot faktisko piegādes un maksājuma veikšanas laika grafiku. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014.gada 25.oktobra rīkojumu Nr.608 “Par humānās palīdzības sniegšanu Ukrainai” (turpmāk-rīkojums Nr.608):- Iekšlietu ministrijai uzdots sagatavot humānās palīdzības kravu (deviņi strāvas ģeneratori) no valsts materiālo rezervju resursiem;- Valsts ugunsdzēsības un glābšanas dienestam sadarbībā ar Satiksmes ministriju organizēt minētās humānās palīdzības kravas nogādāšanu Ukrainā;- Iekšlietu ministrijai sadarbībā ar Satiksmes ministriju apkopot un iesniegt Ministru kabinetā informāciju par humānās palīdzības sniegšanā izlietoto valsts materiālo rezervju atjaunošanai nepieciešamajiem un ar transportēšanu saistītajiem finanšu līdzekļiem (ne vairāk kā 50 000 *euro* apmērā), kā arī sagatavot rīkojuma projektu par finanšu līdzekļu piešķiršanu 2014. gadā no valsts budžeta programmas 02.00.00 "Līdzekļi neparedzētiem gadījumiem"(4.punkts).Izpildot rīkojumā Nr.608 dotos uzdevumus, Valsts ugunsdzēsības un glābšanas dienests ir piedalījies humānās palīdzības kravas nogādes organizēšanā uz Ukrainu, un ir zināms izdevumu apjoms, kas Valsts ugunsdzēsības un glābšanas dienestam jāsedz 2014.gadā. Lai segtu šos izdevumus, Iekšlietu ministrija sagatavos un iesniegs Ministru kabinetā rīkojuma projektu par finanšu līdzekļu piešķiršanu 2014. gadā no valsts budžeta programmas 02.00.00 "Līdzekļi neparedzētiem gadījumiem".Savukārt, humānās palīdzības sniegšanā izlietoto valsts materiālo rezervju atjaunošanai (iegādei) nepieciešama publiskā iepirkuma procedūra. Nodrošinājuma valsts aģentūra ir izsludinājusi iepirkumu, plānojot piedāvājumu atvēršanu decembra sākumā, kam sekos piedāvājumu vērtēšana, bet rezultāts un izmaksas varētu būt zināmas līdz 10.decembrim. Tomēr, ievērojot, ka nepieciešams slēgt piegādes līgumu, saņemt preci un veikt tās apmaksu pēc saņemšanas, nav iespējams to nodrošināt 2014.gadā. Ievērojot likumprojekta “Par valsts budžetu 2015.gadam”un likumprojekta “Par vidēja termiņa budžeta ietvaru 2015., 2016. un 2017.gadam” sagatavošanas grafiku, problēmu ir iespējams risināt, paredzot valsts materiālo rezervju atjaunošanai (iegādei) nepieciešamo finansējumu ieplānot Iekšlietu ministrijas 2015.gada budžetā, iesniedzot attiecīgus priekšlikumus minēto likumprojektu izskatīšanai otrajā lasījumā Saeimā, par attiecīgo summu samazinot budžeta programmā 02.00.00 “Līdzekļi neparedzētiem gadījumiem” 2015.gadam plānotos izdevumus. Līdz ar to tiks samazināts administratīvo resursu patēriņš Ministru kabineta rīkojuma projekta un tā anotācijas sagatavošanai un virzībai, un izdevumi, kuru apmērs zināms, tiks ieplānoti budžetā, nevis pieprasīti no programmas “Līdzekļi neparedzētiem gadījumiem”, uz ko vairākkārtīgi norādījusi Valsts kontrole.Ievērojot iepriekš minēto, rīkojuma projekts paredz:- lai segtu ar humānās palīdzības kravas transportēšanu saistītos izdevumus, Iekšlietu ministrija sagatavo un iesniedz Ministru kabinetā rīkojuma projektu par finanšu līdzekļu piešķiršanu 2014. gadā no valsts budžeta programmas 02.00.00 "Līdzekļi neparedzētiem gadījumiem”;- ar humānās palīdzības sniegšanā izlietoto valsts materiālo rezervju atjaunošanu saistītos izdevumus Iekšlietu ministrija sedz no 2015.gadā šim mērķim piešķirtajiem valsts budžeta līdzekļiem.Pievienotais Ministru kabineta protokollēmuma projekts paredz uzdevumu Iekšlietu ministrijai iesniegt Finanšu ministrijā priekšlikumu par finansējuma palielināšanu Iekšlietu ministrijai (budžeta apakšprogramma 40.04.00 “Valsts materiālās rezerves”) 2015.gadā ne vairāk kā 46 006 *euro* apmērā izdevumu segšanai, kas saistīti ar humānās palīdzības sniegšanā izlietoto valsts materiālo rezervju atjaunošanu (izdevumi precēm un pakalpojumiem), attiecīgi samazinot budžeta programmā 02.00.00 “Līdzekļi neparedzētiem gadījumiem” plānoto finansējumu, iekļaušanai likumprojektā “Par valsts budžetu 2015.gadam” un likumprojektā “Par vidēja termiņa budžeta ietvaru 2015., 2016. un 2017.gadam” izskatīšanai Saeimā otrajā lasījumā. |
| 3. | Projekta izstrādē iesaistītās institūcijas | Iekšlietu ministrija, Valsts ugunsdzēsības un glābšanas dienests, Nodrošinājuma valsts aģentūra. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ugunsdzēsības un glābšanas dienests, Nodrošinājuma valsts aģentūra. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunas funkcijas un uzdevumi netiek radīti.  Institūcijai pieejamos cilvēkresursus neietekmē.  Jaunas institūcijas netiks veidotas.  Esošo institūciju likvidācija vai reorganizācija nav plānota. |
| 3. | Cita informācija | Nav. |

Anotācijas II, III, IV, V, VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre ­­­­­­ I.Pētersone–Godmane

28.11.2014 12:00

658

A.Strode,

[Alda.strode@iem.gov.lv](mailto:Alda.strode@iem.gov.lv)